SUPER แข็งแกร่ง! ปรับตัวขึ้น 4 วันต่อเนื่อง โบรกฯ ชูเป้า 1.90 บ.
SUPER แข็งแกร่ง! ปรับตัวขึ้น 4 วันต่อเนื่อง ณ เวลา 11.28 น. ราคาอยู่ที่ 1.81 บ. บวก 0.06 บ. หรือ 3.43% สูงสุดที่ 1.82 บ. ต่ำสุดที่ 1.78 บ. มูลค่าซื้อขายที่ 272.70 ลบ. โดยราคาหุ้น SUPER มีการปรับตัวขึ้นมาอย่างต่อเนื่องเป็นวันที่ 4 นับตั้งแต่ราคาหุ้นอยู่ที่ระดับ 1.66 บ. เมื่อวันที่ 14 ส.ค.58 ด้าน บล.เอเซีย พลัส แนะนำ “ซื้อ” โดยมีเป้าหมายทำกำไรที่ 1.90 บ.
19 ส.ค. 2558

ผู้สื่อข่าวรายงานว่า ราคาหุ้นบริษัท ซุปเปอร์บล๊อก จำกัด (มหาชน) หรือ SUPER ณ เวลา 11.28 น. ราคาอยู่ที่ 1.81 บาท บวก 0.06 บาท หรือ 3.43% สูงสุดที่ 1.82 บาท ต่ำสุดที่ 1.78 บาท มูลค่าซื้อขายที่ 272.70 ล้านบาท ขณะที่ดัชนีตลาดหุ้นไทยโดยรวมบวก 0.15%
โดยราคาหุ้น SUPER มีการปรับตัวขึ้นมาอย่างต่อเนื่องเป็นวันที่ 4 ติดต่อกัน นับตั้งแต่ราคาหุ้นอยู่ที่ระดับ 1.66 บาท เมื่อวันที่ 14 ส.ค.58
บล.เอเซีย พลัส ระบุในบทวิเคราะห์ (19 ส.ค.) ว่า SUPER ให้แนวรับ 1.69 บาท แนวต้าน 1.82 บาท ทั้งนี้ราคาหุ้น SUPER จากที่วานนี้ตลาดจะแกว่งผันผวนในแดนลบสักเพียงใด แต่ SUPER ยังคงแกร่งยืนเหนือแนวรับ 1.70 บาท ขึ้นได้อย่างเหนียวแน่น พร้อมกับขึ้นมาปิดที่ 1.75 บาท ด้วย Volume ที่เพิ่มขึ้นอย่างมีนัยฯ
ขณะที่ MACD ล่าสุดที่ใกล้เกิดสัญญาณบวกจากการขึ้นตัดเส้น 0 ขึ้นมา โดยหากวันนี้ SUPER ปิดไม่ต่ำกว่า 1.66 บาท สัญญาณดังกล่าวจะเกิดทันที (ซึ่งมีโอกาสสูงมาก) และจากอดีตที่ผ่านมา หากเกิดสัญญาณดังกล่าว SUPER มักจะดีดตัวขึ้นแรงได้เสมอ ทำให้เชื่อว่าราคาจะสามารถปรับตัวขึ้นได้ โดยมีแนวต้านแรกที่ SMA 75 วันที่ 1.82 บาท หากผ่านได้มีแนวต้านถัดไปที่ SMA 200 วัน ที่ 1.90 บาท
ทั้งนี้ แนะนำ “ซื้อ” โดยมีเป้าหมายทำกำไรที่ 1.90 บาท และตั้งจุดตัดขาดทุน 2% จากทุน